Supermarketurile ar putea fi închise în weekend, iar motivul nu este cel pe care l-ai putea crede. Proprietarii de magazine mici se plâng că le scad vânzările în weekend și cer închiderea magazinelor mai mari de 1000 de metri pătrați, sâmbăta și duminica.
Iniţiativă este neaşteptată, propunerea urmând să ajungă la Guvern, în condițiile în care, spun aceștia, scăderile sunt de 30%-40%.
Propunerea vizează închiderea magazinelor care au o suprafaţă mai mare de 1000 de metri, sâmbăta şi duminica, la fel cum se întâmplă în alte state. O altă variantă luată în calcul ar fi funcţionarea, în weekend, doar până la ora 13.
" Aşa este în toată Europa. Şi considerăm că asta ar sprijini comerţul românesc. Pe de altă parte, ar sprijini foarte mult şi horeca. Pentru că le dă o bulă de oxigen şi lor. Dacă ar fi închise marile magazine, oameni s-ar duce spre comerţul tradiţional să-şi procure strictul necesar", spune eliciu Paraschiv, Asociația Națională a Comercianților Mici și Mijlocii, potrivit observatornews.ro.
Clienţii însă nu văd cu ochi prea buni modificările de program.
Este așteptat răspunsul Guvernului, care poate veni cu un plan de măsuri prin care să-i sprijine pe micii comercianţi.
Asociaţia marilor reţele comerciale nu au comentat solicitarea făcută Guvernului.
Săptămâna viitoare, autorităţile se întâlnesc să discute din nou pentru a finaliza măsurile care i-ar putea ajuta.